बाह्य शत्रु‍ओं का दमन कहाँ तक किया जा सकता है ? एक को दमन करके दूसरे से शङ्कित रखना , यह तो शत्रु - दमन एवं विजय का को‍ई लक्षण नहीं है। और , जब तक आन्तरिक शत्रु‍ओं पर विजय प्राप्त न की जायगी तब तक वही हाल रहेगा। इसलि‍ए यह अत्यन्त आवश्यक है कि राष्ट्र के कर्णधार अपने आन्तरिक षडरिवर्ग पर विजय प्राप्त किये हु‍ए हों। ऐसे यथार्थ विजयी सूत्रधार ही समाज , राष्ट्र एवं विश्व की स्थायी सुख - शान्ति का पथ - प्रदर्शन सफलता - पूर्वक कर सकते हैं।